שרון אלרעי פרייס

שרון אלרעי פרייס (נולדה ב-10 בדצמבר 1973) היא רופאה מומחית ברפואה פנימית, במחלות זיהומיות ובבריאות הציבור. ביולי 2020, במהלך התפשטות מגפת הקורונה בישראל, מונתה לממלאת-מקום ראש שירותי בריאות הציבור במשרד הבריאות, ומינואר 2021, היא משמשת ראש שירותי בריאות הציבור. קודם לכן הייתה סגנית מנהל המרכז הרפואי כרמל בחיפה. אלרעי פרייס נולדה וגדלה בחיפה. שני הוריה היו רופאים פנימאים. אמה הייתה ניצולת שואה שעלתה ארצה בגיל 12, אביה היה פרופ' גדעון אלרעי שהתמחה במחלות ריאה. אלרעי פרייס היא בוגרת בית הספר הריאלי בחיפה ואת שירותה בצה"ל עשתה בחיל הרפואה. לאחר סיום שירותה הצבאי, החלה לימודי רפואה בפקולטה לרפואה של הטכניון וסיימה אותם בהצטיינות. את הסטאז' עשתה במרכז הרפואי רמב"ם בחיפה ועברה גם אותו בהצטיינות. את ההתמחות ברפואה פנימית עשתה במרכז הרפואי כרמל, שם שימשה כרופאה מומחית במחלקה הפנימית. היא בעלת תואר שני בבריאות הציבור (MPH) מטעם דארטמות' קולג' בארצות הברית, ובאותו מוסד עשתה את ההתמחות בבריאות הציבור, במנהל רפואי, ברפואה מונעת, במחלות זיהומיות ובמניעת זיהומים. כמו כן, היא בעלת תואר שני במנהל עסקים (MBA) בהצטיינות מאוניברסיטת תל אביב. בשנים 2010–2013 הייתה פרייס האפידמיולוגית הראשית של מדינת ניו המפשייר בארצות הברית. בתפקידה זה ניהלה חקירה אפידמיולוגית של התפרצות הפטיטיס C בבית חולים, ונאבקה משפטית לפתוח לצורך כך תיקים רפואיים. לאחר חזרתה לישראל ב-2013, התמנתה לרופאה בכירה במערך הפנימי וביחידה למחלות זיהומיות ולמניעת זיהומים במרכז הרפואי כרמל בחיפה. בשנת 2015 מונתה לחברת הנהלה ב"כרמל", וממרץ 2018 עד יולי 2020, שימשה כסגנית מנהל בית החולים ומנהלת מערך האיכות והבטיחות במרכז הרפואי. במסגרת תפקידה, ניהלה ד"ר אלרעי את חדרי הניתוח והייתה אחראית על הובלת פרויקטים לשיפור איכות ובטיחות הטיפול בבית החולים, לשיפור הרצף הטיפולי בית חולים-קהילה, לניטור ולשיפור מדדי איכות, לניתוח אירועים ולדיווח עליהם, ולהובלת בית החולים בהכנות למבדק האקרדיטציה (JCI) הבינלאומי בשנת 2017. מאוקטובר 2017, ד"ר אלרעי היא עמיתה בתוכנית ענבר של ארגון "מעוז" ומשרד הבריאות, שמטרתה להכשיר מנהיגים במערכת הבריאות. היא שימשה גם כמרצה בפקולטה לרפואה של הטכניון, בה למדה, והוכתרה בשנת 2007 למרצה מצטיינת של הפקולטה. ב-28 ביולי 2020, במהלך התפשטות מגפת הקורונה בישראל ועם פרישתה של פרופ' סיגל סדצקי מתפקידה כמנהלת היחידה לבריאות הציבור, מינה שר הבריאות יולי אדלשטיין את אלרעי פרייס לתפקיד כממלאת מקום. החל מינואר 2021 היא ממלאת את התפקיד באופן קבוע. בפברואר 2021 ניהלה מחקר משותף של משרד הבריאות וחברת פייזר על אודות יעילות חיסון פייזר-ביונטק נגד COVID-19 נגד הדבקה, מחלה, מחלה חריפה ותמותה מהמחלה, שפורסם במאי 2021 בכתב העת לנסט. ביולי 2021 אלרעי-פרייס החלה לנהל שני מחקרים אודות חיסון פייזר-ביונטק. מחקר אחד בחן את יעילות החיסון וקצב דעיכתו, כדי להחליט מתי או אם בכלל כדאי לחסן את האוכלוסייה במנת דחף. מחקר שני בדק את החיסוניות התאית בקרב מחוסנים לאורך זמן על-ידי בדיקה סרולוגית. במקביל, היא ומשרדה טענו באותה תקופה כי יש להגביל את הטיסות לישראל וממנה בשל החשש שייכנסו וריאנטים של נגיף הקורונה שישנו את תמונת התחלואה. כראש שירותי הבריאות בתקופת מגפת הקורונה ספגה אלרעי פרייס גידופים ואיומים מצד אנשים שבחרו לא להתחסן נגד נגיף הקורונה. אלרעי-פרייס תבעה את יוספה ברק-טמיר אודות פרסומים שהפיצה כלפיה ובני משפחתה. ב-12 ביולי 2022 הוציא בית המשפט צו מניעת הטרדה מאיימת נגד ברק-טמיר. ב-9 ביולי 2023 פסק בית משפט השלום בבת-ים כי יוספה ברק-טמיר תפצה את ד"ר אלרעי-פרייס בסכום של 145,000 ש"ח פלוס הוצאות התביעה. עוד הוציא צו קבוע האוסר על הנאשמת לפרסם פרסומים כוזבים בעלי אופי דומה ומורה לה להסיר את הפרסומים בגינם נתבעה. אלרעי נשואה לד"ר מאיר פרייס, מנהל מכון ההמטולוגיה בבית חולים כרמל, אותו הכירה כששניהם היו סטודנטים באותו המחזור של בית הספר לרפואה. לזוג ארבעה ילדים והם מתגוררים בחיפה. בשנת 2015 זכתה בפרס עבודה מצטיינת בנושא שיפור בטיחות במתן כימותרפיה. בשנת 2016 זכתה בפרס עבודה מצטיינת בנושא שיפור הטיפול ב-CVA בכנס שקיפות בבריאות של משרד הבריאות בחיפה. ב-2 ביוני 2022 זכתה בתואר "דוקטור לשם כבוד" באוניברסיטת רייכמן בשנת 2024 זכתה במדליית בוגר הטכניון מדיה וקבצים בנושא שרון אלרעי פרייס בוויקישיתוף הילה ויסברג, ‏שישה רופאים מספרים למה החליטו לחזור לישראל, באתר גלובס, 8 במאי 2019 שרית רוזנבלום, "לילדים יש זכות להגנה בדיוק כמו למבוגרים", באתר "ידיעות אחרונות", 26 בנובמבר 2021 אנשי השנה של גלובס, #1 בריאות, אקדמיה ומחקר, ד"ר שרון אלרעי-פרייס, ראש שירותי בריאות הציבור, דצמבר 2021 מיטל יסעור בית-אור, ד"ר שרון אלרעי תחליף את סדצקי, באתר ישראל היום, 28 ביולי 2020 ד"ר שרון אלרעי פרייס מונתה כסגנית מנהל בית חולים כרמל, באתר המרכז הרפואי כרמל, 26 במרץ 2018 מיטל יסעור בית-אור, סגנית מנהל בית החולים כרמל תחליף את פרופ' סדצקי?, באתר ישראל היום, 26 ביולי 2020 אילן לוקאץ', ‏מה גרם לאלרעי פרייס להפוך למטרה של רה"מ?, באתר ‏מאקו‏, 1 באוקטובר 2021 אילן לוקאץ', ‏מה גרם לאלרעי פרייס להפוך למטרה של רה"מ?, באתר ‏מאקו‏, 1 באוקטובר 2021- דקה 02:58 ענבר טויזר, ‏מונתה מחליפה לפרופ' סיגל סדצקי: ד"ר שרון אלרעי פרייס, באתר ‏מאקו‏, 28 ביולי 2020 אדיר ינקו, סדצקי הולכת, אדלשטיין מינה ממלאת מקום בלי מכרז, באתר ynet, 28 ביולי 2020 Report: State had concerns about hospital nurse who dated alleged hepatitis carrier Large Outbreak of Hepatitis C Virus Associated With Drug Diversion by a Healthcare Technician Clinical Infectious Diseases, Volume 67, Issue 6, 15 September 2018, Pages 845–853, אדריאן פילוט, דעהזה כנראה הרגע של שרון אלרעי פרייס לקחת צעד הצידה, באתר כלכליסט, 28 ביולי 2021 מיטל יסעור בית-אור, ביומיים הקרובים: מכרז להחלפת סדצקי, באתר ישראל היום, 27 ביולי 2020 נדב איל, מחקר של משרד הבריאות ופייזר: החיסון מוריד הדבקה, מחלה חריפה ותמותה ב-90% ויותר, באתר כלכליסט, 18 בפברואר 2021 Eric J Haas, Frederick J Angulo, John M McLaughlin, Emilia Anis, Shepherd R Singer, Farid Khan, Nati Brooks, Meir Smaja, Gabriel Mircus, Kaijie Pan, Jo Southern, David L Swerdlow, Luis Jodar, Yeheskel Levy, Sharon Alroy-Preis, Impact and effectiveness of mRNA BNT162b2 vaccine against SARS-CoV-2 infections and COVID-19 cases, hospitalisations, and deaths following a nationwide vaccination campaign in Israel: an observational study using national surveillance data, The Lancet, Volume 397, Issue 10287, 2021, Pages 1819-1829, ISSN 0140-6736, https://doi.org/10.1016/S0140-6736(21)00947-8 איתמר אייכנר, הדיון על חיסון שלישי: משרד הבריאות יקדם שני מחקרי יעילות, באתר ynet, 5 ביולי 2021 אדיר ינקו, ד"ר אלרעי פרייס: מודאגים מכניסה של וריאנטים בעיקר דרך נתב"ג, באתר ynet, 15 במרץ 2021 יאיר קראוס, ‏הווריאנט ההודי פלש לישראל, אך הטיסות משם ארצה נמשכות, בעיתון מקור ראשון, 2 במאי 2021 נינה פוקס, "בת ז**ה": הקללה שקטעה את אלרעי פרייס בכנסת | תיעוד, באתר ynet, 9 באוגוסט 2021 ליאור אל-חי, אלי סניור, אדיר ינקו, תיעוד: ד"ר אלרעי פרייס לצד המאבטח שהוצמד לה עקב האיומים, באתר ynet, 30 באוקטובר 2021 ה"ט (תל אביב-יפו) 9757-07-22 ד"ר שרון אלרעי פרייס נ' יוספה טמיר ברק, ניתן ב-12 ביולי 2022 ציוץ של משרד הבריאות אודות פסק הדין, באתר טוויטר אורן פרסיקו, "טקטיקה של 'הפצצת' המרחב הוירטואלי בפרסומים חוזרים ונשנים", באתר העין השביעית, 9 ביולי 2023 דוקטור לשם כבוד וחוקרים מצטיינים,באתר האוניברסיטה ‘מדליית בוגר הטכניון’ הוענקה לד”ר שרון אלרעי-פרייס, באתר הטכניון - מכון טכנולוגי לישראל, ‏2024-06-04